b'\n_START_ARTICLE_\nBallyclare\n_START_SECTION_\nHist\xc3\xb2ria\n_START_PARAGRAPH_\nBallyclare ha estat habitat des de fa cinc mil anys. Les primeres proves de poblaci\xc3\xb3 a l\'\xc3\xa0rea \xc3\xa9s un jaciment de 39 puntes de fletxa de pedra, moltes perfectament acabades, trobades quan s\'anava a edificar vora el riu en novembre de 1968. _NEWLINE_El territori fou atacat pels v\xc3\xadkings i els normands. Quan els normands constru\xc3\xafren el castell a Carrickfergus van fer tamb\xc3\xa9 una l\xc3\xadnia de posts al llarg del riu anomenats "Ollar" (riu dels joncs). Quan els soldats feien el viatge de Carrickfergus a Antrim arribaven a aquest punt del riu quan portaven sis milles comen\xc3\xa7aren a anomenar l\'Ollar com a Six Mile Water. Una d\'aquestes motes constru\xc3\xaft a la vora del riu \xc3\xa9s el Parc Memorial de Guerra de Ballyclare. Hi havia dos marges oposats del riu a Doagah i a Antrim. La vila va cr\xc3\xa9ixer amb la colonitzaci\xc3\xb3 de l\'Ulster i va rebre perm\xc3\xads del rei Jordi II de la Gran Bretanya en 1756 per a organitzar dues fires cada any i un mercat._NEWLINE_Al mateix temps que els pares pelegrins desembarcaven a Am\xc3\xa8rica, Ballyclare fou poblat amb colons escocesos. Jonathan Swift hi va predicar i d\'aqu\xc3\xad n\'eren origin\xc3\xa0ries les fam\xc3\xadlies de Mark Twain, Sam Houston i el general Alexander Macomb. La gent de Ballyclare i dels voltants va jugar un paper important en la rebel\xc2\xb7li\xc3\xb3 irlandesa de 1798 i lluit\xc3\xa0 en la batalla d\'Antrim. Al comen\xc3\xa7ament del segle XIX Ballyclare era una ciutat industrial creixent amb un consell urb\xc3\xa0 i esdevingu\xc3\xa9 el principal productor de paper a Irlanda.'